62019TO0161_INF
Определение на Общия съд (първи състав) от 21 януари 2020 г. —Deutsche Telekom/Парламент и Съвет
(Дело T‑161/19)
„Жалба за отмяна — Вътрешен пазар на електронни съобщения — Цени на дребно, фактурирани на потребителите за регулираните съобщителни услуги в рамките на Съюза — Регламент (ЕС) 2018/1971 — Законодателен акт — Липса на лично засягане — Недопустимост“
1.
Жалба за отмяна — Физически или юридически лица — Понятие за подзаконов акт по смисъла на член 263, четвърта алинея ДФЕС — Всеки акт с общо приложение, с изключение на законодателните актове — Регламент, който въвежда пределни стойности на цените на регулираните съобщителни услуги в рамките на Съюза — Регламент, приет в съответствие с обикновената законодателна процедура — Изключване
(член 114 ДФЕС, член 263, четвърта алинея ДФЕС, член 289, параграфи 1 и 3 ДФЕС и член 294 ДФЕС; Регламент 2018/1971 на Европейския парламент и на Съвета)
(вж. т. 16—22)
2.
Жалба за отмяна — Физически или юридически лица — Актове, които ги засягат пряко и лично — Лично засягане от акт с общ характер — Условия
(член 263, четвърта алинея ДФЕС)
(вж. т. 32—34)
3.
Жалба за отмяна — Физически или юридически лица — Актове, които ги засягат пряко и лично — Лично засягане — Критерии — Регламент, който въвежда пределни стойности на цените на регулираните съобщителни услуги в рамките на Съюза — Жалба от доставчик на регулирани съобщителни услуги в рамките на Съюза — Липса на лично засягане — Недопустимост
(член 263, четвърта алинея ДФЕС; Регламент 2018/1971 на Европейския парламент и на Съвета)
(вж. т. 41—50 и 52)
4.
Жалба за отмяна — Физически или юридически лица — Актове, които ги засягат пряко и лично — Кумулативни условия — Недопустимост на жалбата при неизпълнение на едно от тези условия
(член 263, четвърта алинея ДФЕС)
(вж. т. 51)
Предмет
Искане на основание член 263 ДФЕС за частична отмяна на Регламент (ЕС) 2018/1971 на Европейския парламент и на Съвета от 11 декември 2018 година за създаване на Орган на европейските регулатори в областта на електронните съобщения (ОЕРЕС) и на Агенция за подкрепа на ОЕРЕС (Службата на ОЕРЕС), за изменение на Регламент (ЕС) 2015/2120 и за отмяна на Регламент (ЕО) № 1211/2009 (OB L 321, 2018 г., стр. 1)
Диспозитив
1)
Отхвърля жалбата като недопустима.
2)
Няма основание за произнасяне по молбите за встъпване на Кралство Нидерландия и Европейската комисия.
3)
Deutsche Telekom AG понася направените от него съдебни разноски, както и тези на Европейския парламент и на Съвета на Европейския съюз, с изключение на разноските по молбите за встъпване.
4)
Deutsche Telekom, Парламентът, Съветът, Кралство Нидерландия и Комисията понасят съответно направените от тях съдебни разноски по молбите за встъпване.